               15.2.2018

               LV

               Eiropas Savienības Oficiālais Vēstnesis

               C 58/223

         P8_TA(2016)0099
   Pieprasījums atcelt Hermann Winkler deputāta imunitāti
   Eiropas Parlamenta 2016. gada 12. aprīļa lēmums par pieprasījumu atcelt Hermann Winkler imunitāti 2016/2000(IMM)
   (2018/C 058/24)

      Eiropas Parlaments,

               —

               ņemot vērā pieprasījumu atcelt Hermann Winkler imunitāti, kuru Leipcigas prokuratūra nosūtījusi 2015. gada 25. septembrī saistībā ar sākotnēju kāda satiksmes negadījuma izmeklēšanu (lieta Nr. 600 AR 3037/15) un par kuru paziņots 2015. gada 14. decembra plenārsēdē,

               —

               ņemot vērā to, ka Hermann Winkler atteicās no savām tiesībām tikt uzklausītam saskaņā ar Reglamenta 9. panta 5. punktu,

               —

               ņemot vērā 7. protokola par privilēģijām un imunitāti Eiropas Savienībā 8. un 9. pantu, kā arī 1976. gada 20. septembra Akta par Eiropas Parlamenta deputātu ievēlēšanu tiešās vispārējās vēlēšanās 6. panta 2. punktu,

               —

               ņemot vērā Eiropas Savienības Tiesas 1964. gada 12. maija, 1986. gada 10. jūlija, 2008. gada 15. un 21. oktobra, 2010. gada 19. marta, 2011. gada 6. septembra un 2013. gada 17. janvāra spriedumu (1),

               —

               ņemot vērā Vācijas Konstitūcijas (Grundgesetz) 46. pantu,

               —

               ņemot vērā Reglamenta 5. panta 2. punktu, 6. panta 1. punktu un 9. pantu,

               —

               ņemot vērā Juridiskās komitejas ziņojumu (A8-0062/2016),

               A.

               tā kā Leipcigas (Vācija) prokuratūra pieprasīja atcelt Eiropas Parlamenta deputāta Hermann Winkler deputāta imunitāti saistībā ar izmeklēšanas procesa sākšanu par pārkāpumu, ko viņš esot izdarījis;

               B.

               tā kā saskaņā ar Protokola par privilēģijām un imunitāti Eiropas Savienībā 9. pantu Eiropas Parlamenta deputātiem savas valsts teritorijā ir tāda pati imunitāte, kāda ir piešķirta šīs valsts parlamenta deputātiem;

               C.

               tā kā saskaņā ar Vācijas pamatlikuma (Grundgesetz) 46. panta 2. punktu, deputātu bez Parlamenta piekrišanas pie atbildības par sodāmu pārkāpumu saukt nevar, ja viņš netiek pieķerts pārkāpuma izdarīšanas brīdī vai aizturēts nākamās dienas laikā;

               D.

               tā kā minētais pieprasījums attiecas uz sākotnēju tāda nopietna satiksmes negadījuma izmeklēšanu, kas notika 2015. gada 23. septembrī un kurā bija iesaistīts Hermann Winkler;

               E.

               tā kā kriminālprocess neskar nevienu viedokli, kas ir pausts, vai balsojumu, kas ir veikts, pildot Eiropas Parlamenta deputāta pienākumus, kā tas ir noteikts 7. protokola par privilēģijām un imunitāti Eiropas Savienībā 8. pantā;

               F.

               tā kā, ņemot vērā Juridiskās komitejas saņemto informāciju, nav nekāda pamata uzskatīt, ka kriminālprocesa ierosināšanas iemesls būtu vēlme kaitēt attiecīgā deputāta politiskajai darbībai (fumus persecutionis);

               G.

               tā kā iespējamais pārkāpums acīmredzami nav saistīts ar Hermann Winkler darbu Eiropas Parlamenta deputāta amatā;

               H.

               tā kā tāpēc būtu ieteicams, lai Parlaments deputāta imunitāti šajā gadījumā atceltu,

               1.

               nolemj atcelt Hermann Winkler imunitāti;

               2.

               uzdod priekšsēdētājam šo lēmumu un atbildīgās komitejas ziņojumu nekavējoties nosūtīt Vācijas iestādēm un Hermann Winkler.

      (1)  Tiesas 1964. gada 12. maija spriedumu, Wagner/Fohrmann un Krier, 101/63, ECLI:EU:C:1964:28; Tiesas 1986. gada 10. jūlija spriedums, Wybot/Faure u. c., 149/85, ECLI:EU:C:1986:310; Vispārējās tiesas 2008. gada 15. oktobra spriedums, Mote/Parlaments, T-345/05, ECLI:EU:T:2008:440; Tiesas 2008. gada 21. oktobra spriedums, Marra/De Gregorio un Clemente, C-200/07 un C-201/07, ECLI:EU:C:2008:579; Vispārējās tiesas 2010. gada 19. marta spriedums, Gollnisch/Parlaments, T-42/06, ECLI:EU:T:2010:102; Tiesas 2011. gada 6. septembra spriedums, Patriciello, C-163/10, ECLI: EU:C:2011:543; Vispārējās tiesas 2013. gada 17. janvāra spriedums, Gollnisch/Parlaments, T-346/11 un T-347/11, ECLI:EU:T:2013:23.


title: Padomes Lēmums (KĀDP) 2018/225 (2018. gada 15. februāris), ar kuru groza Lēmumu (KĀDP) 2017/346, ar ko pagarina pilnvaru termiņu Eiropas Savienības īpašajam pārstāvim cilvēktiesību jautājumos

text:
               16.2.2018

               LV

               Eiropas Savienības Oficiālais Vēstnesis

               L 43/14

         PADOMES LĒMUMS (KĀDP) 2018/225
   (2018. gada 15. februāris),
   ar kuru groza Lēmumu (KĀDP) 2017/346, ar ko pagarina pilnvaru termiņu Eiropas Savienības īpašajam pārstāvim cilvēktiesību jautājumos
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 33. pantu un 31. panta 2. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2012. gada 25. jūlijā pieņēma Lēmumu 2012/440/KĀDP (1), ar ko Stavros LAMBRINIDIS kungs tika iecelts par Eiropas Savienības īpašo pārstāvi (ESĪP) cilvēktiesību jautājumos.

               (2)

               Padome 2017. gada 27. februārī pieņēma Lēmumu (KĀDP) 2017/346 (2), ar ko pagarina pilnvaru termiņu Eiropas Savienības īpašajam pārstāvim cilvēktiesību jautājumos. ESĪP pilnvaru termiņš beigsies 2019. gada 28. februārī.

               (3)

               Lēmumā (KĀDP) 2017/346 ESĪP bija paredzēta finanšu atsauces summa laikposmam no 2017. gada 1. marta līdz 2018. gada 28. februārim. Būtu jānosaka jauna finanšu atsauces summa laikposmam no 2018. gada 1. marta līdz 2019. gada 28. februārim.

               (4)

               Tādēļ būtu attiecīgi jāgroza Lēmums (KĀDP) 2017/346,

         IR PIEŅĒMUSI ŠO LĒMUMU.
   1. pants
   Lēmuma (KĀDP) 2017/346 5. panta 1. punktam pievieno šādu daļu:

      “Finanšu atsauces summa, kas paredzēta, lai segtu izdevumus saistībā ar ESĪP pilnvarām, laikposmam no 2018. gada 1. marta līdz 2019. gada 28. februārim ir EUR 894 178.”

   2. pants
   Šis lēmums stājas spēkā tā pieņemšanas dienā. To piemēro no 2018. gada 1. marta.

      Briselē, 2018. gada 15. februārī

            Padomes vārdā –

            priekšsēdētājs

         K. VALCHEV

      (1)  Padomes Lēmums 2012/440/KĀDP (2012. gada 25. jūlijs), ar ko ieceļ amatā Eiropas Savienības īpašo pārstāvi cilvēktiesību jautājumos (OV L 200, 27.7.2012., 21. lpp.).

      (2)  Padomes Lēmums (KĀDP) 2017/346 (2017. gada 27. februāris), ar ko pagarina pilnvaru termiņu Eiropas Savienības īpašajam pārstāvim cilvēktiesību jautājumos (OV L 50, 28.2.2017., 66. lpp.).


title: Padomes Lēmums (KĀDP) 2018/226 (2018. gada 15. februāris), ar ko groza Lēmumu 2012/389/KĀDP par Eiropas Savienības spēju veidošanas misiju Somālijā (EUCAP Somalia)

text:
               16.2.2018

               LV

               Eiropas Savienības Oficiālais Vēstnesis

               L 43/15

         PADOMES LĒMUMS (KĀDP) 2018/226
   (2018. gada 15. februāris),
   ar ko groza Lēmumu 2012/389/KĀDP par Eiropas Savienības spēju veidošanas misiju Somālijā (EUCAP Somalia)
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 28. pantu, 42. panta 4. punktu un 43. panta 2. punktu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2012. gada 16. jūlijā pieņēma Lēmumu 2012/389/KĀDP (1) par Eiropas Savienības misiju saistībā ar reģiona jūras spēku izveidi Āfrikas ragā (EUCAP NESTOR).

               (2)

               Padome 2016. gada 12. decembrī pieņēma Lēmumu (KĀDP) 2016/2240 (2), ar ko groza Lēmumu 2012/389/KĀDP. Misijas nosaukums tika mainīts uz EUCAP Somalia, tās pilnvaras tika pagarinātas līdz 2018. gada 31. decembrim, un laikposms, uz kuru attiecas paredzētā finanšu atsauces summa, tika pagarināts līdz 2017. gada 28. februārim.

               (3)

               Padome 2017. gada 27. februārī pieņēma Lēmumu (KĀDP) 2017/349 (3), ar ko groza Lēmumu 2012/389/KĀDP un paredz finanšu atsauces summu laikposmam no 2017. gada 1. marta līdz 2018. gada 28. februārim.

               (4)

               Lēmums 2012/389/KĀDP būtu jāgroza, lai paredzētu finanšu atsauces summu laikposmam no 2018. gada 1. marta līdz 2018. gada 31. decembrim,

         IR PIEŅĒMUSI ŠO LĒMUMU.
   1. pants
   Lēmuma 2012/389/KĀDP 13. panta 1. punktam pievieno šādu daļu:

      “Finanšu atsauces summa, kas paredzēta, lai ar EUCAP Somalia saistītos izdevumus segtu laikposmā no 2018. gada 1. marta līdz 2018. gada 31. decembrim, ir EUR 27 335 900.”

   2. pants
   Šis lēmums stājas spēkā tā pieņemšanas dienā.

      Briselē, 2018. gada 15. februārī

            Padomes vārdā –

            priekšsēdētājs

         K. VALCHEV

      (1)  Padomes Lēmums 2012/389/KĀDP (2012. gada 16. jūlijs) par Eiropas Savienības misiju saistībā ar reģiona jūras spēku izveidi Āfrikas ragā (EUCAP NESTOR) (OV L 187, 17.7.2012., 40. lpp.).

      (2)  Padomes Lēmums (KĀDP) 2016/2240 (2016. gada 12. decembris), ar ko groza Lēmumu 2012/389/KĀDP par Eiropas Savienības misiju saistībā ar reģiona jūras spēku izveidi Āfrikas ragā (EUCAP NESTOR) (OV L 337, 13.12.2016., 18. lpp.).

      (3)  Padomes Lēmums (KĀDP) 2017/349 (2017. gada 27. februāris), ar ko groza Lēmumu 2012/389/KĀDP par Eiropas Savienības spēju veidošanas misiju Somālijā (EUCAP Somalia) (OV L 50, 28.2.2017., 80. lpp.).


title: Eiropas Centrālās bankas Lēmums (ES) 2018/228 (2018. gada 13. februāris), ar ko groza Lēmumu (ES) 2017/936, ar kuru ieceļ struktūrvienību vadītājus deleģēto lēmumu par atbilstību un piemērotību pieņemšanai (ECB/2018/6)

text:
               16.2.2018

               LV

               Eiropas Savienības Oficiālais Vēstnesis

               L 43/18

         EIROPAS CENTRĀLĀS BANKAS LĒMUMS (ES) 2018/228
   (2018. gada 13. februāris),
   ar ko groza Lēmumu (ES) 2017/936, ar kuru ieceļ struktūrvienību vadītājus deleģēto lēmumu par atbilstību un piemērotību pieņemšanai (ECB/2018/6)
   EIROPAS CENTRĀLĀS BANKAS VALDE,
   ņemot vērā Līgumu par Eiropas Savienības darbību,
   ņemot vērā Eiropas Centrālo banku sistēmas un Eiropas Centrālās bankas statūtus un jo īpaši to 11.6. pantu,
   ņemot vērā Eiropas Centrālās bankas Lēmumu (ES) 2017/933 (2016. gada 16. novembris) par ar uzraudzības uzdevumiem saistītu juridisku instrumentu pieņemšanas pilnvaru deleģēšanas vispārējo regulējumu (ECB/2016/40) (1) un jo īpaši tā 4. un 5. pantu,
   ņemot vērā Eiropas Centrālās bankas Lēmumu (ES) 2017/935 (2016. gada 16. novembris) par pilnvaru pieņemt lēmumus par atbilstību un piemērotību deleģēšanu un atbilstības un piemērotības prasību novērtējumu (ECB/2016/42) (2) un jo īpaši tā 2. pantu,
   ņemot vērā Lēmumu ECB/2004/2 (2004. gada 19. februāris), ar ko pieņem Eiropas Centrālās bankas Reglamentu (3), un jo īpaši tā 10. pantu,
   tā kā:

               (1)

               Eiropas Centrālās bankas Lēmums (ES) 2017/936 (ECB/2017/16) (4) nosaka, ka lēmumus saskaņā ar Lēmuma (ES) 2017/935 (ECB/2016/42) 2. pantu jāpieņem Mikrolīmeņa uzraudzības IV ģenerāldirektorāta ģenerāldirektora vietniekam, kurš atbild par atbilstības un piemērotības lēmumiem, un citiem struktūrvienību vadītājiem.

               (2)

               ECB banku uzraudzībā 2018. gada 1. februārī notika organizatoriskas izmaiņas, pārceļot trīs nodaļas, t. sk. Autorizācijas nodaļu, no Mikrolīmeņa uzraudzības IV ģenerāldirektorāta uz Uzraudzības valdes sekretariāta ģenerāldirektorātu. Mikrolīmeņa uzraudzības IV ģenerāldirektorāta ģenerāldirektora vietnieks vairs neatbildēs par atbilstības un piemērotības lēmumiem.

               (3)

               Notikusi apspriešanās ar Uzraudzības valdes priekšsēdētāju par struktūrvienību vadītājiem, kuriem būtu jādeleģē pilnvaras pieņemt lēmumus par atbilstību un piemērotību.

               (4)

               Tādēļ Eiropas Centrālās bankas (ES) 2017/936 (ECB/2017/16) būtu jāgroza, lai atspoguļotu atbildības par atbilstības un piemērotības lēmumiem nodošanu Uzraudzības valdes sekretariāta ģenerāldirektorātam,

         IR PIEŅĒMUSI ŠO LĒMUMU.
   1. pants
   Grozījumi
   Lēmuma (ES) 2017/936 (ECB/2017/16) 1. pantu aizstāj ar šādu:

      “1. pants
      Deleģētie lēmumi par atbilstību un piemērotību
      Deleģētos lēmumus saskaņā ar Lēmuma (ES) 2017/935 (ECB/2016/42) 2. pantu pieņem Uzraudzības valdes sekretariāta ģenerāldirektorāta ģenerāldirektors vai ģenerāldirektora vietnieks, kurš atbild par atbilstības un piemērotības lēmumiem, vai, ja tie nav pieejami, Autorizācijas nodaļas vadītājs un viens no šiem struktūrvienību vadītājiem:

                  a)

                  Mikrolīmeņa uzraudzības I ģenerāldirektorāta ģenerāldirektors, ja attiecīgās uzraudzītās iestādes vai grupas uzraudzību veic Mikrolīmeņa uzraudzības I ģenerāldirektorāts;

                  b)

                  Mikrolīmeņa uzraudzības II ģenerāldirektorāta ģenerāldirektors, ja attiecīgās uzraudzītās iestādes vai grupas uzraudzību veic Mikrolīmeņa uzraudzības II ģenerāldirektorāts; vai

                  c)

                  ja ģenerāldirektors nav pieejams, to ģenerāldirektora vietnieks.”

   2. pants
   Stāšanās spēkā
   Šis lēmums stājas spēkā dienā, kurā to publicē Eiropas Savienības Oficiālajā Vēstnesī.

      Frankfurtē pie Mainas, 2018. gada 13. februārī

            ECB prezidents

         Mario DRAGHI

      (1)  OV L 141, 1.6.2017., 14. lpp.

      (2)  OV L 141, 1.6.2017., 21. lpp.

      (3)  OV L 80, 18.3.2004., 33. lpp.

      (4)  Eiropas Centrālās bankas Lēmums (ES) 2017/936 (2017. gada 23. maijs), ar kuru ieceļ struktūrvienību vadītājus deleģēto lēmumu par atbilstību un piemērotību pieņemšanai (ECB/2017/16) (OV L 141, 1.6.2017., 26. lpp.).


title: Padomes Lēmums (KĀDP) 2018/224 (2018. gada 15. februāris), ar ko groza Lēmumu 2011/101/KĀDP par ierobežojošiem pasākumiem pret Zimbabvi

text:
               16.2.2018

               LV

               Eiropas Savienības Oficiālais Vēstnesis

               L 43/12

         PADOMES LĒMUMS (KĀDP) 2018/224
   (2018. gada 15. februāris),
   ar ko groza Lēmumu 2011/101/KĀDP par ierobežojošiem pasākumiem pret Zimbabvi
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2011. gada 15. februārī pieņēma Lēmumu 2011/101/KĀDP par ierobežojošiem pasākumiem pret Zimbabvi (1).

               (2)

               Padome ir pārskatījusi Lēmumu 2011/101/KĀDP, ņemot vērā politiskās situācijas attīstību Zimbabvē. Ņemot vērā to, cik daudzas nozīmīgas neskaidrības raksturo pašreizējo pāreju pēc 2017. gada decembrī notikušās vadības maiņas, Padome uzskata, ka ierobežojošie pasākumi būtu jāsaglabā līdz brīdim, kad būs panākta lielāka skaidrība par esošo situāciju.

               (3)

               Tāpēc ierobežojošie pasākumi pret Zimbabvi būtu jāpagarina līdz 2019. gada 20. februārim. Padomei būtu pastāvīgi jāpārskata ierobežojošie pasākumi, ņemot vērā politiskās un drošības situācijas attīstību Zimbabvē.

               (4)

               Ierobežojošos pasākumus būtu jāturpina piemērot septiņām personām un vienai vienībai, kas uzskaitītas Lēmuma 2011/101/KĀDP I pielikumā. Būtu jāatjauno ierobežojošo pasākumu apturēšana attiecībā uz piecām personām, kas uzskaitītas Lēmuma 2011/101/KĀDP II pielikumā.

               (5)

               Tādēļ attiecīgi būtu jāgroza Lēmums 2011/101/KĀDP,

         IR PIEŅĒMUSI ŠO LĒMUMU.
   1. pants
   Lēmuma 2011/101/KĀDP 10. pantu aizstāj ar šādu:

      “10. pants
      1.   Šis lēmums stājas spēkā tā pieņemšanas dienā.
      2.   Šo lēmumu piemēro līdz 2019. gada 20. februārim.
      3.   Lēmuma 4. panta 1. punktā un 5. panta 1. un 2. punktā minētie pasākumi, ciktāl tos piemēro II pielikumā uzskaitītajām personām, tiek pārtraukti līdz 2019. gada 20. februārim.
      4.   Šo lēmumu regulāri pārskata un attiecīgi atjauno vai groza, ja Padome uzskata, ka tā mērķi nav sasniegti.”

   2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Briselē, 2018. gada 15. februārī

            Padomes vārdā –

            priekšsēdētājs

         K. VALCHEV

      (1)  Padomes Lēmums 2011/101/KĀDP (2011. gada 15. februāris) par ierobežojošiem pasākumiem pret Zimbabvi (OV L 42, 16.2.2011., 6. lpp.).